Diari Oficial de la Generalitat Valenciana


Sumari del DOGV 99, del 25-03-1983 (1983/802159)

REIAL DECRET 4.105/1982, de 29 de desembre, sobre traspàs de funcions i serveis de l'Administració de l'Estat a la Generalitat Valenciana en matèria de treball.
----------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/rd/1982/12/29/4105/dof/vci/html**

### Dades del document

Número de DOGV
:   99

Data del DOGV
:   25-03-1983

Secció del DOGV
:   DISPOSICIONS GENERALS

Número del document
:   1983/802159


Data del document
:   29-12-1982

Organisme emissor
:   Ministeri de la Presidència

Tipus de document
:   Reial decret

Reial Decret 4105/1982, de 29 de desembre, sobre traspàs de funcions i serveis de l'Administració de l'Estat a la Generalitat Valenciana en matèria de treball.  
L'Estatut d'Autonomia de la Comunitat Valenciana, aprovat per Llei Orgànica 5/1982, d?1 de juliol, estableix en l'article 31.21, la competència exclusiva de la Comunitat Valenciana en matèria de Cooperatives, i en l'article 33.1 determina que correspon a aquesta l?execució de la legislació de l'Estat en matèria laboral.   
D'altra banda, el Reial Decret 4.015/1982, de 29 de desembre, determina les normes i el procediment a què han d'ajustar-se les transferències de funcions i serveis de l'estat a la Comunitat Autònoma Valenciana.   
D'acord amb el que disposa l'esmentat Reial Decret, que també hi regula el funcionament de la Comissió Mixta de Transferències prevista en la disposició transitòria quarta de l'Estatut, aquesta Comissió, després de considerar-ne la conveniència i legalitat, adoptà, en la reunió del dia 27 de desembre de 1982, l?oportú acord de la virtualitat pràctica del qual exigeix l'aprovació pel Govern mitjançant Reial Decret, objectiu immediat d'aquest.   
En virtut d?açò, i a proposta dels ministres de Treball i Seguretat Social i d'Administració Territorial, i prèvia deliberació del Consell de Ministres en la reunió del 29 de desembre de 1982,   
DECRETE:   
Article 1.er S'aprova l'acord de la Comissió Mixta de Transferències Administració de l'Estat-Generalitat Valenciana de data 27 de desembre de 1982 pel qual es transfereixen competències i funcions de l'Estat en matèria de treball a la Comunitat Autònoma i se li traspassen els corresponents Serveis i Institucions i mitjans personals, materials i pressupostaris necessaris per a l'exercici d'aquelles.   
Article 2.on 1. En conseqüència, queden transferides a la Generalitat Valenciana les competències a què fa referència l'acord inclòs com a annex del present Reial Decret i traspassats a aquesta els Serveis i Institucions i els béns, drets i obligacions, així com el personal i crèdits pressupostaris que figuren en les relacions números 1 a 3, adjuntes al mateix acord de la Comissió Mixta indicada, en els termes i condicions que s?hi especifiquen.   
2. En l'anex II d'aquest Reial Decret s'inclouen les disposicions legals afectades per la present transferència.   
Article 3.er Els traspassos a què fa referència aquest Reial Decret tindran efectivitat a partir del dia 1 de gener de 1983, assenyalat en l?acord de la Comissió Mixta.   
Article 4.t Els crèdits pressupostaris que figuren detallats en la relació 3.2 com a baixes efectives seran donats de baixa en els conceptes d'origen del Pressupost prorrogat i transferits pel Ministeri d'Economia i d'Hisenda als conceptes habilitats en els capítols IV i V de la secció 32, destinats a financar els serveis assumits pels Ens Pre-autonòmics i Comunitats Autònomes, una vegada siguen remesos a l'esmentat Departament per l'Oficina Pressupostària del Ministeri de Treball i Seguretat Social els certificats de retenció de crèdit acompanyats d'un succint informe de la referida Oficina, per tal de donar compliment al que disposa l'annex I, primer, apartat a), punt 2, de la Llei de Pressupostos Generals de l'Estat per a 1982.   
Article 5.t Aquest Reial Decret entrarà en vigor el mateix dia de la publicació al «Boletín Oficial del Estado  
u   
Madrid, a 29 de desembre de 1982.  
JOAN CARLES R.  
El Ministre de la Presidència,   
JAVIER MOSCOSO DEL PRADO Y MUÑOZ  
ANNEX I  
El Senyor Gonzalo Puebla de Diego i la senyora Maria Blanca Blanquer i Prats, Secretaris de la Comissió Mixta de Transferències Administració de l'Estat Generalitat Valenciana,   
CERTIFIQUEN:   
Que en la sessió plenària de la Comissió, celebrada el dia 27 de desembre de 1982, fon adoptat l?acord sobre transferències a la Comunitat Autònoma Valenciana de les competències, funcions i serveis en matèria de treball en els termes expressats a continuació:   
A) Referència a normes constitucionals, estatutàries i legals en què s'empara la transferència.   
La Constitució, en l'article 149, 1, 7.a, reserva a l?Estat la competència exclusiva sobre legislació laboral, sense perjudici de l'execució pels òrgans de la Comunitat Autònoma.   
D'altra banda, l?Estatut d'Autonomia de la Comunitat Valenciana estableix en l'article 31.21 que pertoca a la Comunitat Autònoma la competència exclusiva en matèria de Cooperatives, i en l'article 33.1, que correspon a la Comunitat Autònoma Valenciana l'execució de la legislació de l'Estat en matèria laboral, assumint les facultats i serveis que en aquest àmbit i a nivell d'execució, ostenta actualment l'Estat respecte de les relacions laborals, sense perjudici de l'alta inspecció d'aquest.   
En Base a aquestes previsions constitucionals i estatutàries, és legalment possible que la Comunitat Autònoma Valenciana tinga competències en matèria de treball, per la qual cosa hom procedeix ja a operar en aquest camp transferències de competències de tal índole.   
En conseqüència amb l'exposició precedent sembla necessari, i resulta estrictament legal, d'arribar a un acord sobre transferència de competències, en les indicades matèries, a la Generalitat Valenciana per complir així els objectius de la seua creació i per possibilitar l'exigència constitucional de l'òrganització territorial de l'Estat dissenyada.   
B) Competències i funcions que assumeix la Comunita t Autònoma i identificació dels Serveis que es traspassen,   
Són transferides a la Comunitat Autònoma Valenciana, dins del seu àmbit territorial, en els termes del present acord i dels Decrets i d'altres normes que el facen efectiu, i es publiquen al «Boletín Oficial del Estado», les competències següents:   
En matèria de treball i a l'empar dels articles 31.21 i 33.1 de l?Estatut i 149, 1, 7 de la Constitució.   
1. Es transfereixen a la Generalitat Valenciana les competències de l'Administració de l'Estat per a conéixer, trametre i resoldre els expedients relatius a les matèries següents:   
1.1. Autorització d'apertura per a la iniciació de les activitats laborals en els centres de treball, així com la concessió de les autoritzacions corresponents per a reanudar o prosseguir els treballs després d'efectuar alteracions, ampliacions o transformacions d'importància en els locals i instal·lacions d'aquells.   
1.2. L'enquadrament laboral de les Empreses i de llurs centres de treball.   
1.3. Qualificació o valoració de llocs de treball.   
1.4. Fixació o modificació dels salaris en el règim de treball mesurat i les bases i les tarifes en el no mesurat, quan hi haja incentius, entenent, en general, dels expedients sobre implantació, aplicació, modificació i revisió o supressió dels sistemes de treball amb incentiu   
1.5. Rebuts de salaris.   
1.6. Jornades i horaris de treball. Treball en hores extraordinàries.   
1.7. Règims de descans dominical i setmanal.   
1.8. Treball de les dones i dels menors.   
1.9. Plus de distància i plus de transport.   
1.10. Modificacions substancials de les condicions de treball sempre que no impliquen la supressió o suspensió de llocs de treball o la reducció de la jornada de treball.   
1.11. Determinació de les festes laborals d'àmbit local i substitució de festes a què es fa referència l'article 1.3 del Reial Decret 2.819/1981, de 27 de novembre.   
1.12. Les competències de l'Administració Laboral en matèria de menjadors, economats laborals i fundacions laborals.   
2. En matèria de seguretat i higiene en el treball es transfereixen les següents competències:   
2.1. La fiscalització, a través de la Inspecció de Treball, de la prevenció d'accidents i de la seguretat i higiene en el treball.   
2.2. Dictar els acords sobre declaració de treballs tòxics, perillosos, excepcionalment penosos i d'altres de naturalesa anàlega, i les resolucions relacionades amb aquesta matèria.   
2.3. La recepció dels parts d'accidents de treball i malalties professionals.   
3. Respecte de les relacions col·lectives de treball, es reconeixen les funcions següents:   
3.1. La Generalitat Valenciana exercirà les competències del Ministeri de Treball i Seguretat Social en matèria de Convenis Col·lectius, l?àmbit d'aplicació territorial dels quals no ultrapasse el de la Comunitat Autònoma. Aquestes competències hauran d'exercir-se observant els condicionaments o limitacions generals per a tot l'Estat que, si s'escau, puguen establir-se per la normativa adient. Les resolucions de la Generalitat que vulneren aquests límits i condicions podran ser revisades pel Ministeri de Treball i Seguretat Social d'ofici o a instància de qualsevol de les parts afectades.   
3.2. En matèria de vagues i tancaments patronals, la Generalitat Valenciana coneixerà de les declaracions de vaga i tancament, rebrà les comunicacions a l'efecte i se li reconeixeran facultats de conciliació, mediació i arbitratge.   
3.3. En matéria de conflictes col·lectius, la Generalitat Valenciana coneixerà, trametrà i resoldrà els expedients de conflictes col·lectius suscitats per controvèrsia en relació amb qualsevol de les matèries transferides.   
3.4. En matèria de representació sindical a l'Empresa, la Generalitat Valenciana coneixerà i resoldrà els expedients la competència dels quals té atribuïda l'autoritat laboral.   
4. En relació amb les funcions de promoció, estímul, desenvolupament i protecció del moviment cooperatiu i respecte de les Societats i Entitats Cooperatives es transfereixen les competències següents:   
4.1. La qualificació, inscripció i certificació dels actes que hagen d'accedir al Registre General de Cooperatives segons la legislació vigent.   
4.2. L?assessorament de les Entitats Cooperatives.   
4.3. La fiscalització del compliment de la legislació cooperativa a través de la Inspecció de Treball.   
5. Inspecció i sanció.   
5.1. La inspecció de Treball desplegarà els serveis que, dins del marc de funcions i competències d'aquest Cos, li encomane la Generalitat Valenciana.   
5.2. Es transfereix a la Generalitat Valenciana, dins de l'àmbit de la seua competència, l?exercici de la facultat d'imposició de les sancions previstes en l?article 57 de l?Estatut dels Treballadors, aprovat per Llei 8/1980, de 10 de març, així com les altres previstes en la legislació laboral, fins a les quanties màximes establertes en les disposicions corresponents.   
Aquesta potestat serà exercida a proposta de la Inspecció de Treball.   
C) Competències, serveis i funcions que es reserva l'Administració de l'Estat.   
Conseqüentment amb la relació de competències traspassades, romandran al Ministeri de Treball i Seguretat Social i continuaran sent de la seua competència per a ser exercides per aquest les següents funcions i activitats que té legalment atribuïdes:   
a) La totalitat de les competències en matèria de migracions exteriors i interiors, fons d'àmbit nacional i d'acupació, sense perjudici del que establesquen les normes de l'Estat sobre aquestes matèries.   
b) L'altra inspecció.   
c) Qualsevol altra que li pertoque en virtut d'alguna norma que no haja estat objecte de transferència.   
D) Funcions en què han de concórrer l'Administració de l'Estat i la Comunitat Autònoma i forma de cooperació.   
Seran exercides coordinadament entre el Ministeri de Treball i Seguretat Social i la Comunitat Autònoma Valenciana, de conformitat amb els mecanismes que en cada cas s'assenyala, les següents funcions i competències:   
1. L'Administració de l'Estat facilitarà a la Generalitat Valenciana informació sobre expedients de regulació d'ocupació i estadística d'ocupació que afecten la Comunitat Autònoma.   
La Generalitat Valenciana, per la seua part, facilitarà a l'Administració de l'Estat informació i dades estadístiques sobre l'exercici de les competències transferides en matèria de Convenis Col·lectius, vagues, tancaments patronals, conflictes col·lect, parts d'accidents de treball i malalties professionals i d'altres estadístiques d'interés general .   
2. En relació amb el que disposa l'apartat 4.1, el Registre competent remetrà al Registre General de Cooperatives del Ministeri de Treball i Seguretat Social còpia diligenciada dels Estatuts de la Societat o Entitat Cooperativa, i de les modificacions d'aquests, així com resum de les altres inscripcions que practique.   
El Registre competent exigirà el compliment del que disposen els articles 7 i 75.1, a), del Reial Decret 2.710/1978, de 16 de novembre, referent a la certificació del Servei del Registre General de Cooperatives del Ministeri de Treball i Seguretat Social.   
La Documentació a què fa referència l'article 70.6 del Reial Decret 2.710/1978, de 16 de novembre, l?hauran de remetre les Cooperatives a l'òrgan competent de la Comunitat Autònoma Valenciana, el qual haurà de lliurar un exemplar a la Direcció General de Cooperatives del Ministeri de Treball i Seguretat Social.   
E) Béns, drets i obligacions de l'Estat que es traspassen.   
Es traspassen a la Generalitat Valenciana els béns, drets i obligacions de l'Estat inclosos a l'inventari detallat de la relació adjunta número 1, on queden identificats els immobles, mobles i les concessions i els contractes afectats pel traspàs. Aquests traspassos seran formalitzats d'acord amb el que estableix la disposició transitòria cinquena de l'Estatut d'Autonomia i altres disposicions aplicables en cada cas.   
F) Personal adscrit als Serveis i Institucions que es traspassen.   
1. El personal adscrit als Serveis i Institucions que es traspassen i que és referenciat nòminalment en la relació adjunta número 2, continuarà amb aquesta adscripció, i passarà a dependre de la Generalitat Valenciana en els termes legalment previstos per l'Estatut d'Autonomia i d'altres normes aplicables en cada cas i en les mateixes circumstàncies que s'especifiquen en la relació adjunta i amb el seu número de Registre de Personal.   
2. La subsecretaria del Ministeri de Treball i Seguretat Social, i altres organismes competents en matèria de personal notificaran als interessats el traspàs. També remetran als òrgans competents de la Generalitat Valenciana còpia de tots els expedients d'aquest personal transferit, i l?Administració de l'Estat procedirà a modificar les plantilles orgàniques i pressupostàries en funció dels traspassos operats.   
G) Valoració provisional de les càrregues financeres dels Serveis traspassats.   
1. Queda pendent el càlcul definitiu del cost efectiu dels Serveis que es traspassen, que haurà de ser aprovat pel Consell de Ministres, a proposta de la Comissió Mixta. Per aquesta raó no es publica la relació 3.1.   
2. Els recursos financers destinats a sufragar les despeses originades pels Serveis que es traspassen durant l'exercici de 1983 figuren en la relació 3.2.   
La quantia d'aquests recursos ha estat determinada amb dades dels presupostos Generals de l'Estat per a 1982. Aquestes quanties s?hauran d'actualitzar només es coneguen els Pressupostos per a 1983 i la valoració definitiva a què fa referència l'apartat anterior.   
H) Documentació i expedients que es traspassen.   
El lliurament de la documentació i dels expedients dels serveis traspassats es realitzarà en el termini d'un mes i serà objecte de l'oportuna carta de lliurament i recepció autoritzada per les autoritats competents en cada cas. Igualment, es lliuraran els expedients en tramitació, corresponents als Serveis traspassats, en els quals no haja recaigut cap resolució definitiva abans de la data assenyalada en l'acord de la Comissió Mixta de Transferències. Això no obstant, els recursos administratius contra resolucions de l'Administració de l'Estat els trametran i resoldran els òrgans d'aquesta.   
I) Data d'efectivitat de les transferències.   
Els traspassos de funcions i de mitjans objecte d'aquest acord tindran efectivitat a partir del dia 1 de gener de 1983.   
I perquè conste, expedim la present certificació en Madrid, a 27 de desembre de 1982.-Els Secretaris de la Comissió; Gonzalo Puebla de Diego i Maria Blanca Blanquer Prats.   
ANNEX II  
Apartats del Reial Decret Preceptes legals afectats  
1.1 Article 17.7. Decret de 3 d?abril de 1971; article 1, Ordre de 20 de desembre de 1971; article 3, en relació amb l?14 de l?Ordre de 9 de març de 1971, i article 137 Llei General de la Seguretat Social.  
1.2 Article 17.5, Decret de 3 d?abril de 1971.  
1.3 Article 17.10, Decret de 3 d?abril de 1971.  
1.4 Article 17.4, Decret de 3 d?abril de 1971; article 13, Decret de 17 d?agost de 1973; article 11, Ordre de 22 de noviembre de 1973.  
1.5 Article 9, Ordre de 22 de novembre de 1973.  
1.6 Articles 17.8 i 6, Decret de 3 d?abril de 1971.  
1.7 Article 17.8, Decret de 3 d?abril de 1971.  
1.8 Article 17.8, Decret de 3 d?abril de 1971.  
1.9 Article 17.3, Decret de 3 d?abril de 1971.  
1.10 Article 17.9, Decret de 3 d?abril de 1971; article 41 Estatut dels Traballadors, i Reial Decret 696/1980, de 14 d?abril.  
1.11 Reial Decret 2.619/1981, de 27 de novembre.  
1.12 Ordre de 30 de juni de 1938; Decret de 21 de març de 1958, i Decret de 16 de març de 1961.  
2.1 Article 17.11, Decret de 3 d?abril de 1971 i article 2, Ordre de 9 de març de 1971.  
2.2 Article 17.4, Decret de 3 d?abril de 1971.  
2.3 Articles 21 i 22, Ordre de 13 d?octubre de 1967.  
3.1 Estatut dels Traballadors.  
3.2 Reial Decret-Llei 17/1977, de 4 de març.  
3.3 Reial Decret-Llei 17/1977, de 4 de març.  
3.4 Article 81 Estatut dels Traballadors.  
4.1 Article 75, Reial Decret de 16 de novembre de 1978.  
4.2 Reial Decret de 16 de novembre de 1978.  
4.3 Llei i Reglament de Cooperatives.  
5.1 Llei 39/1962, de 21 de juliol; Decret 2.122/1971, de 23 de juliol.  
5.2 Article 16, Decret de 3 d?abril de 1971 i article 57 de l?Estatut dels Traballadors.


Còpia Permalink ELI